作者：刘克庄
词牌/韵律：沁园春

paragraphs: 莫羡渠侬，白玉成楼，黄金筑台。
也不消颠怪，骑驎被发，谁能委曲，令鸠为媒。
鬓有二毛，袖闲双手，只了持螯与把杯。
公过矣，赏陈登豪气，杜牧粗才。
便烦问讯张雷。
甚斗宿无光剑不回。
想阁中鸣佩，时携客去，壁间悬榻，近有谁来。
撤我虎皮，让君牛耳，谁道两贤相厄哉。
中年后，向歌阑易感，乐极生哀。